Tichete de creșă 2024: Valoarea tichetelor de creșă crește din luna aprilie. Prin această facilitate, părinții primesc sprijin financiar pentru a plăti taxele la creșa la care au înscris copilul. Acestea se acordă în anumite condiții.
Valoarea tichetelor de creșă, de 620 lei, crește din aprilie la 640 de lei.
"Pentru semestrul I al anului 2024, începând cu luna aprilie 2024
- valoarea sumei lunare care se acordă sub formă de tichete de creșă, (…), este de 640 lei.
Valoarea nominală stabilită (…) se aplică și
pentru primele 2 luni ale semestrului II al anului 2024
respectiv august 2024 și septembrie 2024", prevede un ordin al ministrului Finanțelor și ministrului Muncii.
Documentul a fost publicat în Monitorul Oficial, potrivit edupedu.ro
Tichete de creșă 2024. Cum se acordă
Tichetele de creşă se acordă, lunar:
- angajaţilor care nu beneficiază de concediul şi de indemnizaţia acordate pentru creşterea copilului în vârstă de până la 2 ani
- respectiv de până la 3 ani în cazul copilului cu handicap.
Acestea sunt primite, la cerere, de către unul dintre părinţi sau de tutorele căruia i-a fost încredinţat copilul spre creştere şi educare, pe baza livretului de familie.
Nu pot beneficia de tichete de creşă asistenţii maternali profesionişti sau persoanele la care este găzduit copilul şi pentru care s-a instituit măsura plasamentului în regim de urgenţă.
Tichetele de creșă pot fi utilizate de către angajați numai la creșele sau entitățile asimilate acestora și cu care unitățile emitente au încheiate contracte de prestări de servicii.
Prin entități asimilate se înțelege alte unități de educație timpurie antepreșcolară, publice sau private, organizate în condițiile legii, precum și persoanele care exercită profesia de bonă.
Suma individuală sub forma tichetelor de creșă se acordă pentru acoperirea parțială sau integrală a taxelor de creșă
contribuția lunară a părinților/reprezentanților legali la suportarea cheltuielilor pentru copiii înscriși în creșe sau alte unități de educație timpurie antepreșcolară publice
sau, după caz, a contravalorii serviciilor prestate de unități de educație timpurie antepreșcolară private sau de bone și se suportă integral de către angajator.
Tichete de creșă 2024. Acte necesare
Tichetele de creșă se distribuie salariaților, lunar, pentru fiecare dintre copiii lor naturali, inclusiv pentru fiecare copil adoptat, precum și pentru cei cărora li s-a instituit tutela, pe baza următoarelor documente:
- cerere pentru acordarea tichetului de creșă
- actul doveditor eliberat de creșa/entitatea asimilată acesteia la care este înscris copilul
- documente care să ateste calitatea de părinte, respectiv certificatul de naștere al copilului, în cazul părinților naturali, sau hotărârea judecătorească de încuviințare a adopției, în cazul copilului adoptat
- documente care să ateste calitatea de tutore, respectiv hotărârea judecătorească de instituire a tutelei sau, după caz, dispoziția autorității tutelare
- declarație pe propria răspundere că celălalt părinte sau, după caz, tutorele nu beneficiază de tichete de creșă, de concediul și indemnizația lunară pentru creșterea copilului în vârstă de până la 2 ani, respectiv de până la 3 ani, în cazul copilului cu handicap
- alte documente solicitate de angajator, după caz.
Urmăriți Alba24.ro și pe Google News
Dacă ți-a plăcut articolul: